pythainlp/thai-financial-dataset huggingface dataset:
10. การควบคุมภายใน

บริษัทได้แต่งตั้งคณะกรรมการตรวจสอบ
เพื่อแสดงความเห็นเกี่ยวกับความเพียงพอและความเหมาะสมของระบบการควบคุมภายในของบริษัท
โดยระบบการควบคุมภายในของบริษัทครอบคลุมตั้งแต่ระดับพนักงานจนถึงระดับบริหาร
และมีการกำหนดขอบข่ายอำนาจหน้าที่และความรับผิดชอบของผู้บริหารแต่ละรายไว้อย่างชัดเจน ทั้งนี้
เพื่อป้องกันความเสียหายจากการนำทรัพย์สินของบริษัทไปใช้โดยมิชอบหรือโดยปราศจากอำนาจ

คณะกรรมการตรวจสอบของบริษัทมีหน้าที่กำกับดูแลและสอบทานความมีประสิทธิภาพ
ความเพียงพอและความเหมาะสมของระบบการควบคุมภายในของบริษัทในด้านต่าง ๆ
และหากมีการตรวจพบข้อบกพร่องหรือเหตุการณ์ผิดปกติที่เป็นสาระสำคัญแล้ว
จะต้องรายงานต่อคณะกรรมการบริษัทเพื่อปรับปรุงและแก้ไขโดยเร็ว

ในการประชุมคณะกรรมการบริษัท ครั้งที่ 1/2552 ซึ่งได้ประชุมเมื่อวันที่ 19 กุมภาพันธ์ 2552
โดยมีคณะกรรมการตรวจสอบทุกท่านเข้าร่วมประชุม
คณะกรรมการของบริษัทได้จัดทำแบบประเมินความเพียงพอของระบบการควบคุมภายในของบริษัท
แล้วสรุปได้ว่า จากการประเมินระบบการควบคุมภายในของบริษัทในด้านต่าง ๆ 5 ส่วน คือ
องค์กรและสภาพแวดล้อม การบริหารความเสี่ยง การควบคุมการปฏิบัติงานของฝ่ายบริหาร
ระบบสารสนเทศและการสื่อสารข้อมูล และระบบการติดตาม
คณะกรรมการบริษัทรับทราบความเห็นของคณะกรรมการตรวจสอบที่สอดคล้องกับความเห็นของผู้สอบบัญชีว่า
ระบบการควบคุมภายในของบริษัทมีความเพียงพอและเหมาะสม
สามารถป้องกันความเสียหายของทรัพย์สินของบริษัท
อันเกิดจากการที่ผู้บริหารนำไปใช้โดยมิชอบหรือโดยปราศจากอำนาจ และที่ผ่านมา
บริษัทไม่มีข้อบกพร่องของระบบการควบคุมภายในที่จะมีผลกระทบอย่างเป็นสาระสำคัญต่อการแสดงความเห็นของผู้สอบบัญชีในงบการเงิน

นอกจากนี้ ในส่วนของการควบคุมภายในด้านบัญชีของบริษัท
ผู้ตรวจสอบบัญชีของบริษัทได้ศึกษาและประเมินประสิทธิภาพแล้ว
ไม่พบข้อบกพร่องที่เป็นสาระสำคัญของระบบการควบคุมภายในที่จะมีผลกระทบอย่างเป็นสาระสำคัญต่อการแสดงความเห็นต่องบการเงิน
ณ วันที่ 31 ธันวาคม 2551 และ ณ วันที่ 31 ธันวาคม 2550
11. รายการระหว่างกัน

11.1 สรุปรายการระหว่างกันของบริษัทและบริษัทย่อย กับบุคคลที่อาจมีความขัดแย้งทางผลประโยชน์

ณ วันที่ 31 ธันวาคม 2551
บริษัทและบริษัทย่อยมีการทำรายการระหว่างกันกับบริษัทที่เกี่ยวข้องหรือบุคคลที่อาจมีความขัดแย้งทางผลประโยชน์
ซึ่งมีลักษณะรายการเป็นปกติและเป็นไปตามเงื่อนไขการค้าทั่วไป
และมีการอนุมัติการทำรายการระหว่างกันตามอำนาจดำเนินการของบริษัท
โดยมีรายละเอียดตามแนบ

2.  มาตรการหรือขั้นตอนการอนุมัติการทำรายการระหว่างกัน

บริษัทในฐานะที่เป็นบริษัทจดทะเบียนในตลาดหลักทรัพย์แห่งประเทศไทยมาตั้งแต่ปี 2533
ได้ตระหนักดีถึงความจำเป็นในการเปิดเผยข้อมูลและการดำเนินการอย่างโปร่งใสในการทำรายการระหว่างกันมาโดยตลอด
ทั้งนี้ การประชุมคณะกรรมการตรวจสอบครั้งที่ 61 (1/2552) ซึ่งได้ประชุมเมื่อวันที่ 16 กุมภาพันธ์
2552 ที่ประชุมได้รับทราบถึงรายการระหว่างกันที่เกิดขึ้นในปี 2551
รวมทั้งได้พิจารณาถึงความจำเป็นและความสมเหตุสมผลของรายการดังกล่าวแล้ว
โดยคณะกรรมการตรวจสอบได้ให้ความเห็นว่ารายการดังกล่าวเป็นรายการที่เกิดขึ้นเหมาะสมและสมเหตุสมผล

สำหรับรายการระหว่างกันที่อาจจะเกิดขึ้นได้ในอนาคต
บริษัทได้กำหนดให้คณะกรรมการตรวจสอบของบริษัทเป็นผู้พิจารณาและให้ความเห็นต่อรายการดังกล่าว
ซึ่งรายการระหว่างกันในอนาคตขึ้นอยู่กับเหตุผลและความจำเป็นของบริษัท
การรับและจ่ายค่าตอบแทนระหว่างกันจะต้องเป็นไปตามราคาตลาด ยุติธรรม และโปร่งใส

3.  นโยบายหรือแนวโน้มการทำรายการระหว่างกัน

บริษัทมีนโยบายในการทำธุรกรรมกับบุคคลที่อาจมีความขัดแย้งทางผลประโยชน์
เฉพาะในส่วนที่เป็นการประกอบธุรกิจตามปกติของบริษัท โดยให้มีการกำหนดเงื่อนไขต่าง ๆ
ให้เป็นไปตามลักษณะการดำเนินการค้าปกติ และเป็นราคาซึ่งไม่มีความแตกต่างจากบุคคลภายนอก

ในการประชุมคณะกรรมการบริษัทครั้งที่ 4/2546 ซึ่งได้ประชุมเมื่อวันที่ 13 พฤศจิกายน 2546
ที่ประชุมได้กำหนดนโยบายและมาตรการอนุมัติรายการระหว่างกัน
โดยให้เป็นไปตามขั้นตอนการอนุมัติตามปกติ
แต่กรรมการหรือผู้บริหารจะต้องไม่ทำการอนุมัติรายการที่บริษัทกระทำกับตนเองหรือบุคคลที่มีความเกี่ยวข้องกับตนเอง
หากมีรายการดังกล่าวเกิดขึ้นจะต้องเปิดเผยรายการดังกล่าวต่อคณะกรรมการบริษัทเพื่อทำการพิจารณา
และจะไม่มีสิทธิออกเสียงในการอนุมัติทำรายการนั้น ๆ
ซึ่งคณะกรรมการบริษัทจะต้องปฏิบัติให้เป็นไปตามกฎหมายว่าด้วยหลักทรัพย์และตลาดหลักทรัพย์
และข้อบังคับ ประกาศ คำสั่ง หรือข้อกำหนดของตลาดหลักทรัพย์แห่งประเทศไทย

ทั้งนี้ หากมีรายการระหว่างกันของบริษัทเกิดขึ้นกับบุคคลที่อาจมีความขัดแย้งทางผลประโยชน์
มีส่วนได้ส่วนเสีย หรืออาจมีความขัดแย้งทางผลประโยชน์อื่นใดในอนาคต
บริษัทจะได้ให้คณะกรรมการตรวจสอบเป็นผู้ให้ความเห็นเกี่ยวกับความจำเป็นและความเหมาะสมของรายการนั้น
ในกรณีที่กรรมการตรวจสอบไม่มีความชำนาญในการพิจารณารายการระหว่างกันที่อาจเกิดขึ้น
บริษัทจะให้ผู้เชี่ยวชาญอิสระ หรือผู้สอบบัญชีของบริษัท
เป็นผู้ให้ความเห็นเกี่ยวกับรายการระหว่างกันดังกล่าว
เพื่อนำไปใช้ประกอบการตัดสินใจของคณะกรรมการตรวจสอบ หรือผู้ถือหุ้นตามแต่กรณี

ในการเปิดเผยรายการระหว่างกันนั้น
บริษัทจะปฏิบัติให้เป็นไปตามกฎหมายว่าด้วยหลักทรัพย์และตลาดหลักทรัพย์
และข้อบังคับของตลาดหลักทรัพย์แห่งประเทศไทย
รวมทั้งให้เป็นไปตามมาตรฐานการบัญชีเรื่องการเปิดเผยข้อมูลเกี่ยวกับบุคคลหรือกิจการที่เกี่ยวข้อง
ส่วนที่ 2

การรับรองความถูกต้องของข้อมูล

การรับรองความถูกต้องของข้อมูลในแบบแสดงรายการข้อมูลประจำปีให้เป็น ดังนี้

ให้ผู้มีอำนาจลงนามผูกพันบริษัท* ลงลายมือชื่อพร้อมทั้งประทับตราบริษัท (ถ้ามี)
ใบแบบแสดงรายการข้อมูลประจำปี
พร้อมทั้งมอบอำนาจให้บุคคลใดลงนามกำกับเอกสารในแบบแสดงรายการข้อมูลประจำปีแทนด้วย
โดยให้ใช้ข้อความและรูปแบบ ดังนี้

“ บริษัทได้สอบทานข้อมูลในแบบแสดงรายการข้อมูลประจำปีฉบับนี้แล้ว ด้วยความระมัดระวัง
บริษัทขอรับรองว่า ข้อมูลดังกล่าวถูกต้องครบถ้วน ไม่เป็นเท็จ
ไม่ทำให้ผู้อื่นสำคัญผิดหรือไม่ขาดข้อมูลที่ควรต้องแจ้งในสาระสำคัญ นอกจากนี้ บริษัทขอรับรองว่า

(1).
งบการเงินและข้อมูลทางการเงินที่สรุปมาในแบบแสดงรายการข้อมูลประจำปีได้แสดงข้อมูลอย่างถูกต้องครบถ้วนในสาระสำคัญเกี่ยวกับฐานะการเงิน
ผลการดำเนินงาน และกระแสเงินสดของบริษัทและบริษัทย่อยแล้ว

(2) บริษัทได้จัดให้มีระบบการเปิดเผยข้อมูลที่ดี
เพื่อให้แน่ใจว่าบริษัทได้เปิดเผยข้อมูลในส่วนที่เป็นสาระสำคัญทั้งของบริษัทและบริษัทย่อยอย่างถูกต้องครบถ้วนแล้ว
รวมทั้งควบคุมดูแลให้มีการปฏิบัติตามระบบดังกล่าว

(3) บริษัทได้จัดให้มีระบบการควบคุมภายในที่ดี และควบคุมดูแลให้มีการปฏิบัติตามระบบดังกล่าว
และบริษัทได้แจ้งข้อมูลการประเมินการควบคุมภายใน ณ วันที่ 24 กุมภาพันธ์ 2552
ต่อผู้สอบบัญชีและกรรมการตรวจสอบของบริษัทแล้ว
ซึ่งครอบคลุมถึงข้อบกพร่องและการเปลี่ยนแปลงที่สำคัญของระบบการควบคุมภายใน
รวมทั้งการกระทำที่มิชอบที่อาจมีผลกระทบต่อการจัดทำรายงานการเงินของบริษัทและบริษัทย่อย

ในการนี้เพื่อเป็นหลักฐานว่าเอกสารทั้งหมดเป็นเอกสารชุดเดียวกันกับที่บริษัทได้รับรองความถูกต้องแล้ว
บริษัทได้มอบหมาย ดร.รณชิต มหัทธนะพฤทธิ์ เป็นผู้ลงลายมือชื่อกำกับเอกสารนี้ไว้ทุกหน้าด้วย
หากเอกสารใดไม่มีลายมือชื่อของ ดร. รณชิต มหัทธนะพฤทธิ์ กำกับไว้
บริษัทจะถือว่าไม่ใช่ข้อมูลที่บริษัทได้รับรองความถูกต้องของข้อมูลแล้วดังกล่าวข้างต้น

  ชื่อ ตำแหน่ง ลายมือชื่อ*

  1. นายวันชัย จิราธิวัฒน์ กรรมการผู้มีอำนาจ

  2. นายสุทธิพร จิราธิวัฒน์ กรรมการผู้มีอำนาจ

  3. นายสุทธิชัย จิราธิวัฒน์ กรรมการผู้มีอำนาจ

  4. นายสุทธิเกียรติ จิราธิวัฒน์ กรรมการผู้มีอำนาจ

  5. นายวิโรจน์ เลาหะพันธุ์ กรรมการผู้มีอำนาจ

  6. นายปริญญฺ์ จิราธิวัฒน์ กรรมการผู้มีอำนาจ

  7. นายสุทธิศักดิ์ จิราธิวัฒน์ กรรมการผู้มีอำนาจ

  8. นายสุทธิธรรม จิราธิวัฒน์ กรรมการผู้มีอำนาจ

  9. นายเกริด เคิร์ก สตีป กรรมการผู้มีอำนาจ

  ชื่อ ตำแหน่ง ลายมือชื่อ*

ผู้รับมอบอำนาจ ดร.นายรณชิต มหัทธนะพฤทธิ์ รองประธานอาวุโสฝ่ายบริหารและการเงิน

*ให้แนบเอกสารหลักฐานประกอบด้วย

** พร้อมทั้งประทับตราบริษัท(ถ้ามี)
6. โครงการในอนาคต

6.1 โครงการโรงแรมเซ็นทาราแกรนด์บีชรีสอร์ท ภูเก็ต

โรงแรมเซ็นทาราแกรนด์บีชรีสอร์ท ภูเก็ต เป็นโครงการประเภทรีสอร์ทระดับ 5 ดาว ขนาด 262
ห้อง บนที่ดินกว่า 41 ไร่ บริเวณหาดกะรน จังหวัดภูเก็ต
ลักษณะเด่นของโรงแรมคือเป็นโรงแรมเดียวในหาดกะรนที่มีทำเลติดกับชายหาด
และประกอบด้วยห้องพักประเภทวิลล่าพร้อมสระว่ายน้ำส่วนตัว มูลค่าโครงการรวมทั้งสิ้นประมาณ
2,300 ล้านบาท ดำเนินการโดยบริษัท เซ็นทรัลสมุยบีชรีสอร์ท จำกัด ซึ่งเป็นบริษัทย่อยที่บริษัท
ถือหุ้น 100% ปัจจุบันอยู่ในระหว่างดำเนินการก่อสร้าง
คาดว่าจะสามารถเปิดดำเนินการได้ในเดือนตุลาคมปี 2553
โดยโครงการนี้บริษัทได้รับวงเงินกู้1,600 ล้านบาทจากสถาบันการเงินแห่งหนึ่ง

6.2 การขยายสาขาของธุรกิจอาหาร

บริษัทย่อยมีแผนงานในการขยายสาขาอย่างต่อเนื่อง ดังจะเห็นได้จาก ณ สิ้นปี 2550 2551 และ
2552 มีจำนวนสาขา 473 , 511 และ 478 แห่ง ตามลำดับ ทั้งนี้ ในปี2552
ธุรกิจอาหารได้ปิดดำเนินงาน 2 เครื่องหมายการค้า คือ พิซซ่าฮัท และ บาสกิ้นรอบบิ้นส์
ในขณะเดียวกันมีการเตรียมเปิดสาขาภายใต้เครื่องหมายการค้าใหม่ 3
เครื่องหมายการค้าในไตรมาส 1 ปี 2553
ซึ่งได้มีการลงนามในสัญญาสิทธิกับเจ้าของเครื่องหมายการค้าดังกล่าวแล้ว 2 ราย
บริษัทย่อยทำการศึกษาถึงทำเลที่มีศักยภาพ และศึกษาความเป็นไปได้ของการเปิดสาขาใหม่ในพื้นที่นั้น
ๆ ก่อนที่จะเปิดสาขาใหม่ทุกครั้ง
7. ข้อพิพาททางกฎหมาย

ณ วันที่ 31 ธันวาคม 2552
บริษัทไม่มีคดีความที่อาจมีผลกระทบด้านลบต่อสินทรัพย์ของบริษัทที่มีจำนวนสูงกว่าร้อยละ 5
ของส่วนของผู้ถือหุ้น
ส่วนที่ 2

บริษัทที่ออกหลักทรัพย์

ชื่อบริษัท บริษัท โรงแรมเซ็นทรัลพลาซา จำกัด (มหาชน)

ประเภทธุรกิจ ธุรกิจบริการ เช่น โรงแรม ภัตตาคาร อาหาร และเครื่องดื่ม ฯลฯ

เลขทะเบียนบริษัท 0107536001389 (เดิม บมจ. 212)

Home Page http://www.centarahotelsresorts.com

ทุนเรือนหุ้น ณ 31 ธันวาคม 2552

ทุนจดทะเบียน: 1,580,800,000 บาท ประกอบด้วย หุ้นสามัญ 1,580,800,000 หุ้น มูลค่าหุ้นละ
1 บาท

ทุนที่ออกและชำระแล้ว : 1,350,000,000 บาท ประกอบด้วยหุ้นสามัญ 1,350,000,000
หุ้นมูลค่าหุ้นละ 1 บาท

สำนักงานใหญ่ โรงแรมและรีสอร์ทในเครือเซ็นทารา

สถานที่ตั้ง 999/99 ถนนพระราม 1 แขวงปทุมวัน เขตปทุมวัน กรุงเทพมหานคร

โทรศัพท์ (02) 769-1234

โทรสาร (02) 769-1235

สำนักงาน โรงแรมโซฟิเทลเซ็นทาราแกรนด์ กรุงเทพฯ

สถานที่ตั้ง 1695 ถนนพหลโยธิน แขวงจตุจักร เขตจตุจักร กรุงเทพมหานคร

โทรศัพท์ (02) 541-1234

โทรสาร (02) 541-1087
[]

แบบแสดงรายการข้อมูลประจำปี (56-1)

สิ้นสุดวันที่ 31 ธันวาคม 2552

บริษัท โรงแรมเซ็นทรัลพลาซา จำกัด (มหาชน)

Central Plaza Hotel Public Company Limited

สารบัญ

ส่วนที่ 1 ข้อมูลสรุป (Executive Summary) ส่วนที่ 1

ส่วนที่ 2 บริษัทที่ออกหลักทรัพย์ ส่วนที่ 2

1. ปัจจัยเสี่ยง หน้า 2

2. ลักษณะการประกอบธุรกิจ หน้า 5

3. การประกอบธุรกิจของแต่ละสายผลิตภัณฑ์ หน้า 13

4. การวิจัยและพัฒนา หน้า 44

5. ทรัพย์สินที่ใช้ในการประกอบธุรกิจ หน้า 45

6. โครงการในอนาคต หน้า 60

7. ข้อพิพาททางกฎหมาย หน้า 61

8. โครงสร้างเงินทุน หน้า 62

9. การจัดการ หน้า 65

10. การควบคุมภายใน หน้า 82

11. รายการระหว่างกัน หน้า 83

12. ฐานะทางการเงินและผลการดำเนินงาน หน้า 84

13. ข้อมูลอื่นที่เกี่ยวข้อง หน้า 115

ส่วนที่ 3 การรับรองความถูกต้องของข้อมูล ส่วนที่ 3

เอกสารแนบ

เอกสารแนบ 1 รายละเอียดเกี่ยวกับคณะกรรมการ ผู้บริหาร และผู้มีอำนาจควบคุมของบริษัท

เอกสารแนบ 2 รายละเอียดเกี่ยวกับกรรมการของบริษัทย่อย

เอกสารแนบ 3 แบบประเมินความเพียงพอของระบบควบคุมภายใน

เอกสารแนบ 4 รายละเอียดรายการระหว่างกัน
10. การควบคุมภายใน

บริษัทได้แต่งตั้งคณะกรรมการตรวจสอบ
เพื่อแสดงความเห็นเกี่ยวกับความเพียงพอและความเหมาะสมของระบบการควบคุมภายในของบริษัท
โดยระบบการควบคุมภายในของบริษัทครอบคลุมตั้งแต่ระดับพนักงานจนถึงระดับบริหาร
และมีการกำหนดขอบข่ายอำนาจหน้าที่และความรับผิดชอบของผู้บริหารแต่ละรายไว้อย่างชัดเจน ทั้งนี้
เพื่อป้องกันความเสียหายจากการนำทรัพย์สินของบริษัทไปใช้โดยมิชอบหรือโดยปราศจากอำนาจ

คณะกรรมการตรวจสอบของบริษัทมีหน้าที่กำกับดูแลและสอบทานความมีประสิทธิภาพ
ความเพียงพอและความเหมาะสมของระบบการควบคุมภายในของบริษัทในด้านต่าง ๆ
และหากมีการตรวจพบข้อบกพร่องหรือเหตุการณ์ผิดปกติที่เป็นสาระสำคัญแล้ว
จะต้องรายงานต่อคณะกรรมการบริษัทเพื่อปรับปรุงและแก้ไขโดยเร็ว

ในการประชุมคณะกรรมการบริษัท ครั้งที่ 1/2553 ซึ่งได้ประชุมเมื่อวันที่ 18 กุมภาพันธ์ 2553
โดยมีคณะกรรมการตรวจสอบทุกท่านเข้าร่วมประชุม
คณะกรรมการของบริษัทได้จัดทำแบบประเมินความเพียงพอของระบบการควบคุมภายในของบริษัท
แล้วสรุปได้ว่า จากการประเมินระบบการควบคุมภายในของบริษัทในด้านต่าง ๆ 5 ส่วน คือ
องค์กรและสภาพแวดล้อม การบริหารความเสี่ยง การควบคุมการปฏิบัติงานของฝ่ายบริหาร
ระบบสารสนเทศและการสื่อสารข้อมูล และระบบการติดตาม
คณะกรรมการบริษัทรับทราบความเห็นของคณะกรรมการตรวจสอบที่สอดคล้องกับความเห็นของผู้สอบบัญชีว่า
ระบบการควบคุมภายในของบริษัทมีความเพียงพอและเหมาะสม
สามารถป้องกันความเสียหายของทรัพย์สินของบริษัท
อันเกิดจากการที่ผู้บริหารนำไปใช้โดยมิชอบหรือโดยปราศจากอำนาจ และที่ผ่านมา
บริษัทไม่มีข้อบกพร่องของระบบการควบคุมภายในที่จะมีผลกระทบอย่างเป็นสาระสำคัญต่อการแสดงความเห็นของผู้สอบบัญชีในงบการเงิน

นอกจากนี้ ในส่วนของการควบคุมภายในด้านบัญชีของบริษัท
ผู้ตรวจสอบบัญชีของบริษัทได้ศึกษาและประเมินประสิทธิภาพแล้ว
ไม่พบข้อบกพร่องที่เป็นสาระสำคัญของระบบการควบคุมภายในที่จะมีผลกระทบอย่างเป็นสาระสำคัญต่อการแสดงความเห็นต่องบการเงิน
ณ วันที่ 31 ธันวาคม 2552 และ ณ วันที่ 31 ธันวาคม 2551
11. รายการระหว่างกัน

11.1 สรุปรายการระหว่างกันของบริษัทและบริษัทย่อย กับบุคคลที่อาจมีความขัดแย้งทางผลประโยชน์

ณ วันที่ 31 ธันวาคม 2552
บริษัทและบริษัทย่อยมีการทำรายการระหว่างกันกับบริษัทที่เกี่ยวข้องหรือบุคคลที่อาจมีความขัดแย้งทางผลประโยชน์
ซึ่งมีลักษณะรายการเป็นปกติและเป็นไปตามเงื่อนไขการค้าทั่วไป
และมีการอนุมัติการทำรายการระหว่างกันตามอำนาจดำเนินการของบริษัท
โดยมีรายละเอียดตามแนบ

2.  มาตรการหรือขั้นตอนการอนุมัติการทำรายการระหว่างกัน

บริษัทในฐานะที่เป็นบริษัทจดทะเบียนในตลาดหลักทรัพย์แห่งประเทศไทยมาตั้งแต่ปี 2533
ได้ตระหนักดีถึงความจำเป็นในการเปิดเผยข้อมูลและการดำเนินการอย่างโปร่งใสในการทำรายการระหว่างกันมาโดยตลอด
ทั้งนี้ การประชุมคณะกรรมการตรวจสอบครั้งที่ 67 (1/2553) ซึ่งได้ประชุมเมื่อวันที่ 15 กุมภาพันธ์
2553 ที่ประชุมได้รับทราบถึงรายการระหว่างกันที่เกิดขึ้นในปี 2552
รวมทั้งได้พิจารณาถึงความจำเป็นและความสมเหตุสมผลของรายการดังกล่าวแล้ว
โดยคณะกรรมการตรวจสอบได้ให้ความเห็นว่ารายการดังกล่าวเป็นรายการที่เกิดขึ้นเหมาะสมและสมเหตุสมผล

สำหรับรายการระหว่างกันที่อาจจะเกิดขึ้นได้ในอนาคต
บริษัทได้กำหนดให้คณะกรรมการตรวจสอบของบริษัทเป็นผู้พิจารณาและให้ความเห็นต่อรายการดังกล่าว
ซึ่งรายการระหว่างกันในอนาคตขึ้นอยู่กับเหตุผลและความจำเป็นของบริษัท
การรับและจ่ายค่าตอบแทนระหว่างกันจะต้องเป็นไปตามราคาตลาด ยุติธรรม และโปร่งใส

3.  นโยบายหรือแนวโน้มการทำรายการระหว่างกัน

บริษัทมีนโยบายในการทำธุรกรรมกับบุคคลที่อาจมีความขัดแย้งทางผลประโยชน์
เฉพาะในส่วนที่เป็นการประกอบธุรกิจตามปกติของบริษัท โดยให้มีการกำหนดเงื่อนไขต่าง ๆ
ให้เป็นไปตามลักษณะการดำเนินการค้าปกติ และเป็นราคาซึ่งไม่มีความแตกต่างจากบุคคลภายนอก

ในการประชุมคณะกรรมการบริษัทครั้งที่ 4/2546 ซึ่งได้ประชุมเมื่อวันที่ 13 พฤศจิกายน 2546
ที่ประชุมได้กำหนดนโยบายและมาตรการอนุมัติรายการระหว่างกัน
โดยให้เป็นไปตามขั้นตอนการอนุมัติตามปกติ
แต่กรรมการหรือผู้บริหารจะต้องไม่ทำการอนุมัติรายการที่บริษัทกระทำกับตนเองหรือบุคคลที่มีความเกี่ยวข้องกับตนเอง
หากมีรายการดังกล่าวเกิดขึ้นจะต้องเปิดเผยรายการดังกล่าวต่อคณะกรรมการบริษัทเพื่อทำการพิจารณา
และจะไม่มีสิทธิออกเสียงในการอนุมัติทำรายการนั้น ๆ
ซึ่งคณะกรรมการบริษัทจะต้องปฏิบัติให้เป็นไปตามกฎหมายว่าด้วยหลักทรัพย์และตลาดหลักทรัพย์
และข้อบังคับ ประกาศ คำสั่ง หรือข้อกำหนดของตลาดหลักทรัพย์แห่งประเทศไทย

ทั้งนี้ หากมีรายการระหว่างกันของบริษัทเกิดขึ้นกับบุคคลที่อาจมีความขัดแย้งทางผลประโยชน์
มีส่วนได้ส่วนเสีย หรืออาจมีความขัดแย้งทางผลประโยชน์อื่นใดในอนาคต
บริษัทจะได้ให้คณะกรรมการตรวจสอบเป็นผู้ให้ความเห็นเกี่ยวกับความจำเป็นและความเหมาะสมของรายการนั้น
ในกรณีที่กรรมการตรวจสอบไม่มีความชำนาญในการพิจารณารายการระหว่างกันที่อาจเกิดขึ้น
บริษัทจะให้ผู้เชี่ยวชาญอิสระ หรือผู้สอบบัญชีของบริษัท
เป็นผู้ให้ความเห็นเกี่ยวกับรายการระหว่างกันดังกล่าว
เพื่อนำไปใช้ประกอบการตัดสินใจของคณะกรรมการตรวจสอบ หรือผู้ถือหุ้นตามแต่กรณี

ในการเปิดเผยรายการระหว่างกันนั้น
บริษัทจะปฏิบัติให้เป็นไปตามกฎหมายว่าด้วยหลักทรัพย์และตลาดหลักทรัพย์
และข้อบังคับของตลาดหลักทรัพย์แห่งประเทศไทย
รวมทั้งให้เป็นไปตามมาตรฐานการบัญชีเรื่องการเปิดเผยข้อมูลเกี่ยวกับบุคคลหรือกิจการที่เกี่ยวข้อง
ส่วนที่ 3

การรับรองความถูกต้องของข้อมูล

“ บริษัทได้สอบทานข้อมูลในแบบแสดงรายการข้อมูลประจำปีฉบับนี้แล้ว ด้วยความระมัดระวัง
บริษัทขอรับรองว่า ข้อมูลดังกล่าวถูกต้องครบถ้วน ไม่เป็นเท็จ
ไม่ทำให้ผู้อื่นสำคัญผิดหรือไม่ขาดข้อมูลที่ควรต้องแจ้งในสาระสำคัญ นอกจากนี้ บริษัทขอรับรองว่า

(1).
งบการเงินและข้อมูลทางการเงินที่สรุปมาในแบบแสดงรายการข้อมูลประจำปีได้แสดงข้อมูลอย่างถูกต้องครบถ้วนในสาระสำคัญเกี่ยวกับฐานะการเงิน
ผลการดำเนินงาน และกระแสเงินสดของบริษัทและบริษัทย่อยแล้ว

(2) บริษัทได้จัดให้มีระบบการเปิดเผยข้อมูลที่ดี
เพื่อให้แน่ใจว่าบริษัทได้เปิดเผยข้อมูลในส่วนที่เป็นสาระสำคัญทั้งของบริษัทและบริษัทย่อยอย่างถูกต้องครบถ้วนแล้ว
รวมทั้งควบคุมดูแลให้มีการปฏิบัติตามระบบดังกล่าว

(3) บริษัทได้จัดให้มีระบบการควบคุมภายในที่ดี และควบคุมดูแลให้มีการปฏิบัติตามระบบดังกล่าว
และบริษัทได้แจ้งข้อมูลการประเมินการควบคุมภายใน ณ วันที่ 18 กุมภาพันธ์ 2553
ต่อผู้สอบบัญชีและกรรมการตรวจสอบของบริษัทแล้ว
ซึ่งครอบคลุมถึงข้อบกพร่องและการเปลี่ยนแปลงที่สำคัญของระบบการควบคุมภายใน
รวมทั้งการกระทำที่มิชอบที่อาจมีผลกระทบต่อการจัดทำรายงานการเงินของบริษัทและบริษัทย่อย

ในการนี้เพื่อเป็นหลักฐานว่าเอกสารทั้งหมดเป็นเอกสารชุดเดียวกันกับที่บริษัทได้รับรองความถูกต้องแล้ว
บริษัทได้มอบหมาย ดร.รณชิต มหัทธนะพฤทธิ์ เป็นผู้ลงลายมือชื่อกำกับเอกสารนี้ไว้ทุกหน้าด้วย
หากเอกสารใดไม่มีลายมือชื่อของ ดร. รณชิต มหัทธนะพฤทธิ์ กำกับไว้
บริษัทจะถือว่าไม่ใช่ข้อมูลที่บริษัทได้รับรองความถูกต้องของข้อมูลแล้วดังกล่าวข้างต้น

  ชื่อ ตำแหน่ง ลายมือชื่อ*

  1. นายวันชัย จิราธิวัฒน์ กรรมการผู้มีอำนาจ

  2. นายสุทธิพร จิราธิวัฒน์ กรรมการผู้มีอำนาจ

  3. นายสุทธิชัย จิราธิวัฒน์ กรรมการผู้มีอำนาจ

  4. นายสุทธิเกียรติ จิราธิวัฒน์ กรรมการผู้มีอำนาจ

  5. นายวิโรจน์ เลาหะพันธุ์ กรรมการผู้มีอำนาจ

  6. นายปริญญฺ์ จิราธิวัฒน์ กรรมการผู้มีอำนาจ

  7. นายสุทธิศักดิ์ จิราธิวัฒน์ กรรมการผู้มีอำนาจ

  8. นายสุทธิธรรม จิราธิวัฒน์ กรรมการผู้มีอำนาจ

  9. นายเกริด เคิร์ก สตีป กรรมการผู้มีอำนาจ

  ชื่อ ตำแหน่ง ลายมือชื่อ*

ผู้รับมอบอำนาจ ดร.นายรณชิต มหัทธนะพฤทธิ์ รองประธานอาวุโสฝ่ายบริหารและการเงิน

*ให้แนบเอกสารหลักฐานประกอบด้วย

** พร้อมทั้งประทับตราบริษัท(ถ้ามี)
4. การวิจัยและพัฒนา

1.  ธุรกิจโรงแรม

สำหรับการบริหารงานในโรงแรมที่มีอยู่ในปัจจุบัน บริษัทได้มีการศึกษาข้อมูลเกี่ยวกับสภาพเศรษฐกิจ
สถิติด้านการท่องเที่ยว รวมทั้งการศึกษาการเคลื่อนไหวของคู่แข่งอย่างต่อเนื่อง
เพื่อนำมาพัฒนาแผนการตลาดของบริษัท ไม่ว่าจะเป็นในด้านของ Promotion ราคาห้องพัก
ห้องอาหาร ห้องจัดเลี้ยง Convention Centre เพื่อให้อยู่ในภาวะที่แข่งขันได้

สำหรับในส่วนของการขยายธุรกิจในรูปแบบของการสร้างโรงแรมใหม่
การซื้อโรงแรมที่มีอยู่มาเพื่อปรับปรุง หรือ การเข้าบริหารงานโรงแรมให้กับเจ้าของโรงแรมอื่น
บริษัทมีการทำการศึกษาความเป็นไปได้เชิงธุรกิจ และ การเงิน ไม่ว่าจะเป็นในส่วนของ
การเลือกทำเลและการเข้าซื้อที่ดิน การวางรูปแบบของโรงแรม เช่น
โรงแรมเซ็นทรัลมิราจบีชรีสอร์ท มีรูปแบบที่เป็น Jungle Theme รวมถึงตลาดกลุ่มเป้าหมาย
ประกอบการตัดสินใจ เพื่อสร้างความมั่นใจในศักยภาพที่จะเกิดขึ้น

4.2 ธุรกิจอาหารบริการด่วน

ตลอดระยะเวลากว่า 25 ปีที่ผ่านมา CRG ให้ความสำคัญกับการทำวิจัย และพัฒนาอย่างต่อเนื่อง
ไม่ว่าจะเป็นการวิจัยผู้บริโภค การตลาด การพัฒนาผลิตภัณฑ์ใหม่ๆ และการบริการ
การศึกษาความเป็นไปได้ของโครงการ การประเมินผล มาตรฐานในการบริการ
ตลอดจนการพัฒนาแบรนด์ใหม่ๆ เพื่อเพิ่มจำนวนแบรนด์ใน Porfolio ให้กับ CRG

การศึกษาความเป็นไปได้ของโครงการจะจัดทำทุกครั้งที่มีการขยายสาขาใหม่ ส่วนการทำวิจัย
เพื่อนประเมินผลมาตรฐานในการให้บริการ ทาง CRG จัดทำอยู่เป็นประจำทุกเดือน
โดยทำการว่าจ้างบริษัทวิจัย ในการทำการประเมินผลอย่างต่อเนื่อง
และนำผลที่ได้รับมาปรับปรุงให้บริการอย่างสม่ำเสมอ นอกจากนี้
ผลของการประเมินมาตรฐานในการให้บริการ
ยังเป็นส่วนหนึ่งในการประเมินผลการปฏิบัติงานของแต่ละสาขาอีกด้วย

ในการพัฒนาผลิตภัณฑ์ใหม่ๆแต่ละครั้ง จะมีการทำวิจัย เพื่อค้นหาความต้องการ แนวคิด
และมีการตรวจสอบผลตอบรับเบื้องต้นของลูกค้าที่มีต่อผลิตภัณฑ์ใหม่
ก่อนที่จะนำผลิตภัณฑ์ใหม่ดังกล่าวออกจำหน่าย

การทำวิจัย และพัฒนาของทาง CRG อย่างต่อเนื่อง มุ่งเน้นเพื่อตอบสนองความต้องการ
และรูปแบบการดำเนินชีวิตของผู้บริโภคที่เปลี่ยนแปลงอยู่ตลอดเวลา ดังเช่น
ความสำเร็จของมิสเตอร์โดนัท ที่เป็นผลมาจากการพัฒนาแบบร้านเป็น Micro Kitchen
ผนวกกับการพัฒนาสินค้าใหม่ๆอย่างต่อเนื่อง จาก Pon De Ring มาเป็น Pom De Choc
และล่าสุดพัฒนาต่อมาเป็น Pom De Spilit เป็นต้น
ส่วนที่ 1

ข้อมูลสรุป (Executive Summary)

บริษัท แฟนซีวู๊ดอินดัสตรีส จำกัด (มหาชน)

บริษัท แฟนซีวู๊ดอินดัสตรีส จำกัด (มหาชน) ได้จดทะเบียนจัดตั้งเป็นบริษัทจำกัดเมื่อปี พ.ศ.2516
ด้วยทุนจดทะเบียนเริ่มแรก 20 ล้านบาทเป็นการร่วมทุนระหว่างไทยและไต้หวัน
เพื่อดำเนินธุรกิจเป็นผู้ผลิตและจำหน่ายเฟอร์นิเจอร์ไม้โอ๊คแดง ไม้ประดู่ ไม้สัก
รวมถึงเครื่องใช้ประเภทต่าง ๆ ในครัวเรือนโดยมีสำนักงานและโรงงานอยู่เลขที่ 257 หมู่ 1
ถนนสุขสวัสดิ์ ตำบลปากคลองบางปลากด อำเภอพระสมุทรเจดีย์ จังหวัดสมุทรปราการ โทรศัพท์
8157060 โทรสาร 8157069 ต่อมาปี พ.ศ. 2528 – 2529
จึงเริ่มผลิตและจำหน่ายเฟอร์นิเจอร์ไม้ยางพาราและปี พ.ศ. 2537
ได้นำหุ้นเข้าจดทะเบียนในตลาดหลักทรัพย์ฯ ปัจจุบันมีทุนจดทะเบียน 470 ล้านบาทชำระเต็มมูลค่า
470 ล้านบาทมูลค่าที่ตราไว้หุ้นละ 1 บาท

บริษัทประกอบธุรกิจโรงงานผลิตและจำหน่ายเฟอร์นิเจอร์และผลิตภัณฑ์ไม้ยางพาราประเภทถอดประกอบได้
(Knock Down Furniture) และประเภทที่จำหน่ายให้กับโรงงานเพื่อนำไปผลิตต่อ (Original
Equipment Manufacturer : OEM) เพื่อส่งออกไปจำหน่ายต่างประเทศ ได้แก่ สหรัฐอเมริกา
แคนาดา อังกฤษ เยอรมัน ญี่ปุ่น เป็นต้น และได้รับการรับรองมาตรฐาน ISO 9001 : 2000 จาก
BVQI นอกจากนี้บริษัทยังได้รับการส่งเสริมการลงทุนเพื่อผลิตไม้ประสาน
เฟอร์นิเจอร์และชิ้นส่วนเฟอร์นิเจอร์จากไม้ยางพาราอีกด้วย

เมื่อปี พ.ศ. 2542 บริษัทฯ ได้เข้าถือหุ้นร้อยละ 99 ของบริษัท แฟนซีวู้ดอินเตอร์เนชั่นแนล จำกัด
(บริษัทย่อย) ตั้งอยู่ที่อำเภอพุนพิน จังหวัดสุราษฎร์ธานี
โดยบริษัทย่อยได้ผ่านการรับรองมาตรฐานการทำงานระบบ ISO 9001: 2000
และได้รับการส่งเสริมจากสำนักงานคณะกรรมการส่งเสริมการลงทุน ( B.O.I. )
ดำเนินธุรกิจด้านโรงงานแปรรูปไม้ยางพาราครบวงจรตั้งแต่โรงเลื่อยไม้ซุงจนกระทั่งอบแห้งส่งขายในรูปของไม้ประสานและไม้แปรรูปให้กับบริษัทเป็นส่วนใหญ่
ส่วนที่เหลือจะผลิตเป็นสินค้าส่งออกและมีบางส่วนที่ส่งขายเป็นไม้ยางพาราแปรรูปไปยังประเทศเพื่อนบ้าน
เช่น จีน ฮ่องกง เวียดนามและไต้หวัน เป็นต้น
ปัจจุบันบริษัทย่อยมีกำลังการผลิตเต็มโครงการกล่าวคือ โต๊ะเลื่อยไม้จำนวน 160 โต๊ะ (ติดตั้งแล้ว
120 โต๊ะ) เตาอบไม้มาตรฐานจำนวน 148
เตาและเครื่องจักรการผลิตไม้ประสานครบวงจรโดยปัจจุบันมีทุนจดทะเบียนจำนวน 80
ล้านบาทชำระเต็มมูลค่าเพื่อรองรับการผลิตเต็มโครงการในอนาคต

ตามมติที่ประชุมสามัญผู้ถือหุ้นประจำปี 2546 เมื่อวันที่ 31 มีนาคม 2546
ได้มีมติอนุมัติให้บริษัทเปลี่ยนแปลงมูลค่าหุ้นที่ตราไว้ต่อหุ้นจากเดิมหุ้นละ 5 บาทเป็นหุ้นละ 1
บาทเพื่อเพิ่มสภาพคล่องโดยการออกหุ้นเพิ่มทุนเสนอขายให้กับประชาชนทั่วไปปัจจุบันบริษัทได้ดำเนินการเป็นที่เรียบร้อยแล้ว
ส่วนที่ 2

บริษัทที่ออกหลักทรัพย์

บริษัท แฟนซีวู๊ดอินดัสตรีส จำกัด (มหาชน) ประกอบธุรกิจโรงงานผลิตเฟอร์นิเจอร์ไม้ยางพารา

ที่ตั้งสำนักงานใหญ่เลขที่ 257 หมู่ 1 ซอยไฮแลนด์ ถนนสุขสวัสดิ์ ตำบลปากคลองบางปลากด

อำเภอพระสมุทรเจดีย์ จังหวัดสมุทรปราการ

ที่ตั้งสำนักงานสาขาที่ 1 เลขที่ 219 /1 หมู่ 5 ตำบลท่าโรงช้าง อำเภอพุนพิน จังหวัดสุราษฎร์ธานี

  เลขทะเบียนบริษัท : บมจ.188

  Home Page : www.fancywood.th.com

  โทรศัพท์ : 0-2815-7060 โทรสาร : 0-2815-7069
การวิจัยและพัฒนา

บริษัทฯจะผลิตสินค้าตามรูปแบบที่ผู้ซื้อเป็นผู้กำหนดหรือนำตัวอย่างมาให้บริษัทผลิตในเบื้องต้น
จากนั้นจะจัดทำตัวอย่างสินค้าและส่งกลับให้ลูกค้าพิจารณาจนเป็นที่พอใจและบางกรณีสินค้าของบริษัทจะต้องนำไปทดสอบคุณภาพกับสถาบัน
MTL (Merchandise Testing Laboratory)
ซึ่งเป็นสถาบันภายนอกที่มีมาตรฐานเป็นที่ยอมรับทั่วโลก
นอกจากนี้บริษัทยังได้จัดตั้งหน่วยงานสำหรับการออกแบบหรือวิจัยและพัฒนาเพื่อเป็นการแสวงหาโอกาสใหม่
ๆ ทางการตลาดและเป็นการสร้างมูลค่าเพิ่มให้กับสินค้า โดยมีค่าใช้จ่ายเกิดขึ้นประมาณ10
ล้านบาทต่อปี
ทรัพย์สินที่ใช้ในการประกอบธุรกิจ

1.  สินทรัพย์หลัก

  สินทรัพย์หลักที่สำคัญของบริษัทและบริษัทย่อยมีรายละเอียดดังนี้ :- ลักษณะกรรมสิทธิ เจ้าของ

1.  ที่ดินเนื้อที่รวม 340 ไร่เศษที่จังหวัดสุราษฎร์ธานี , พังงาและนครศรีธรรมราชและจำนวน 31
    ไร่ที่จังหวัดสมุทรปราการ มูลค่าทางบัญชี ณ วันที่ 31 ธันวาคม 2546 เท่ากับ 67.37
    ล้านบาท มูลค่ารวมของที่ดินและส่วนปรับปรุง ณ วันที่ 31 ธันวาคม 2546 เท่ากับ 98.82
    ล้านบาท (ที่ดินเนื้อที่รวมของบริษัทย่อยที่จังหวัดสุราษฎร์ธานีและอีก 2 สาขาด้วย)
    ลักษณะที่ดินและอาคารโรงงานของบริษัทย่อยที่
    สุราษฎร์ธานีเป็นลักษณะการทำสัญญาเช่ากับบริษัทมีกำหนด 3 ปีสิ้นสุดเดือนมีนาคมปี พ.ศ.2549

2.  อาคารและสิ่งปลูกสร้างมูลค่าทางบัญชี ณ วันที่ 31 ธันวาคม 2546 เท่ากับ 201.96 ล้านบาท
    บริษัทได้นำที่ดินและอาคารของบริษัทที่จังหวัดสมุทรปราการเป็นหลักประกันเงินกู้วงเงิน 200
    ล้านบาทกับธนาคารสากลพาณิชย์แห่งประเทศจีน

3.  เครื่องจักรและอุปกรณ์ของบริษัทมูลค่าทางบัญชี ณ วันที่ 31 ธันวาคม 2546 เท่ากับ 148.78
    ล้านบาทเครื่องจักรและอุปกรณ์บริษัทย่อยมูลค่าทางบัญชี ณ วันที่ 31 ธันวาคม 2546 เท่ากับ
    302.56 ล้านบาท

    1.  นโยบายการลงทุน

ที่ผ่านมาบริษัทได้มีการลงทุนในบริษัทย่อย คือ บริษัท แฟนซีวู้ดอินเตอร์เนชั่นแนล จำกัด
คิดเป็นมูลค่าเงินลงทุนในปัจจุบันจำนวน 80 ล้านบาท
พร้อมทั้งได้ส่งกรรมการของบริษัทเข้าไปเป็นกรรมการของบริษัทย่อยจำนวน 5 ท่าน
บริษัทจึงสามารถกำหนดนโยบายการดำเนินงานได้ทั้งหมด

นอกจากนี้
ในอนาคตบริษัทอาจจะมีนโยบายที่จะจัดตั้งบริษัทย่อยเพิ่มเติมโดยพิจารณาจากการเกื้อหนุนทางธุรกิจและผลประโยชน์ตอบแทนในอนาคต
ซึ่งบริษัทมีนโยบายที่จะส่งกรรมการของบริษัทเข้าไปเป็นกรรมการของบริษัทย่อยเหล่านี้เพื่อกำหนดนโยบายการดำเนินงานทั้งหมดให้เป็นไปในทิศทางเดียวกัน
โครงการในอนาคต

บริษัทได้มีการขยายสายการผลิตเฟอร์นิเจอร์ชุดเครื่องนอน (Bedroom Furniture & Case
Goods) ที่โรงงานสาขาที่ 1 จังหวัดสุราษฎร์ธานี
โดยเป็นการผลิตตามคำสั่งซื้อของลูกค้าเช่นเดียวกับชุดโต๊ะทานอาหารได้เปิดดำเนินการเชิงพาณิชย์เมื่อเดือนกันยายน
2546 ที่ผ่านมา

สำหรับบริษัทย่อยปัจจุบันได้จัดตั้งโรงงานแปรรูปไม้ยางพาราขยายกำลังการผลิตเพิ่มจำนวน 2
แห่งคือที่จังหวัดพังงาจำนวน 40 โต๊ะเลื่อยได้เปิดดำเนินการแล้วเมื่อเดือนธันวาคม 2546
ที่ผ่านมาและที่จังหวัดนครศรีธรรมราชอีก 1
แห่งปัจจุบันอยู่ระหว่างการก่อสร้างอาคารโรงงานคาดว่าจะสามารถเปิดดำเนินการได้ประมาณกลางปี
2547